fr en en en fr en da de en fi da da da da da da da da da da en da da et da da eo da da da da cs da cs da cs da cs da da da da da da da da da da da da en da da da da da da da da da nb da da da da da da en en en da en en da en en fr fr ca
Tantra til par - app | Spirituel Tantra
Tag på en fælles opdagelsesrejse med Tantra til par
I app'en finder I en række klassiske tantriske single - og parøvelser.  Øvelserne er struktureret i et forløb over 4 uger, hvor I bliver guidet igennem 2-3 øvelser hver anden dag, svarende til 3 gange om ugen i 4 uger.
Undervejs i forløbet, vil I efter hvert trin få en række refleksionsspørgsmål, som I kan reflektere over hver for sig eller sammen.
Øvelserne er tilpasset den vestlige tankegang og virkelighedsforståelse for tantra. Derfor kan alle uanset baggrund få glæde og læring af denne samling enkle, men meget virkningsfulde øvelser.
Skab forbindelse til kærlighed og seksualitet.
Skab flow i kroppen.
Skab kontakt og mød hinanden.
Leg med energi og udtryk.
Hengiv dig til din partner.
I denne uge kan I lave singleøvelserne hver for sig. Når I laver øvelserne hver for sig, vil I langsomt opdage en dybere kropsbevidsthed, selvkærlighed og oplevelse af energi, som I kan drage fordel af, når I skal arbejde med parøvelserne.
I denne uge kan I udføre parøvelserne sammen. Når I udfører øvelserne sammen, kan I med fordel gå på opdagelse i,  hvad der sker i jer hver især, men også hvad der sker i energien imellem jer.  Parøvelserne har til hensigt at provokere lidt, så hvis der skulle komme følelser eller tidligere tiders oplevelser op til bevidstheden, prøv at give jer selv og hinanden mulighed for at udforske og være med disse oplevelser også.
I denne uge kan I lave et udvalg af singleøvelserne samtidig og i samme rum. Her vil vi invitere jer til at være nysgerrige omkring, hvad der sker indeni dig, når din partner befinder sig i samme rum, og laver de samme øvelser som dig. Har I tid og overskud, kan I med fordel fortsætte med parøvelserne, som kommer umiddelbart efter singleøvelserne.
I denne uge samler vi op, og går lidt dybere i hhv. kontakt, energi, seksualitet og healing. I denne uge vil det også være rigtig godt, hvis I i løbet af ugen sætter tid af til at dele omkring de noter, som I hver især har skrevet  undervejs i forløbet.
Efter hvert af de 12 trin har vi lavet 3-4 refleksionsspørgsmål, som I frit kan vælge at reflektere over både hver for sig og sammen.
Refleksionsspørgsmålene er typisk spørgsmål, der støtter dig og jer i at skabe en dybere forbindelse til jer selv hver især og til hinanden.
Eks: ”Hvordan mærker du energien i din krop lige nu?”/”Hvordan oplever I kontakten imellem jer?”
Jeres udbytte ved at følge 4 ugers forløbet:
Det er valgfrit, om I vælger at følge forløbet. Vælger I at følge 4 ugers forløbet, vil I blive inviteret til at lave 2-3 øvelser hver anden dag  på samlet 10-15 minutters varighed. Ved at lave øvelserne investerer I begge effektivt i at skabe dybere kontakt og intimitet imellem jer.
Ved at følge 4 ugers forløbet vil I efterfølgende opleve:
Kontakt til energi, inspiration og livsglæde.
Dybere og mere ærlig kontakt til hinanden.
Mere passion og sensualitet imellem jer.
For at få størst muligt udbytte af øvelserne, har vi lavet en introduktion, hvor vi beskriver de vigtigste emner, som I skal være opmærksomme på, når I bevæger jer ind i tantra til par.
Vi har bl.a. beskrevet:
Åndedrættets betydning i øvelserne.
Vigtigheden af nærværende opmærksomhed.
Hvordan I kan inddrage oplevelsen af energi i øvelserne.
I app’en har I også mulighed for at læse mere om tantra til par, og om alle de udviklingsmuligheder, der findes for jer som par, når I bevæger jer ind  i tantra og bevidst seksualitet.
Artiklerne vil blive opdateret løbende, og I vil derfor kunne finde nyt indhold med jævne mellemrum.
Emner som vi skriver om i tantra til par kan være:
Bevidst kommunikation og de faldgrupper som vi typisk møder.
Berøring – hvor meget, hvor lidt, hvor vigtigt.
Bevidst seksualitet – hvordan I kan skabe en dybere og mere passioneret intimitet og seksualitet.
Har  I spørgsmål til øvelser eller app'en generelt, er I naturligvis meget velkommen til at skrive til os.
Vi håber, at app'en vil inspirere jer til at tage på en opdagelsesrejse sammen ind i kropsbevidsthed, energi, bevidst seksualitet og livsglæde.
Har du spørgsmål til app'en, eller har du brug for support?
Er der noget som driller i app'en?
Se vores support FAQ her.
Copyright Spirituel Tantra © 2022 · Silveira · CVR 32625037
Cookies ·  Handelsbetingelser ·  kontakt@spirituel-tantra.dk ·  Facebook